༤འོས་བསྡུ་ཆེན་མོའི་སྐབས་་་དང་ཅི་བཤད་ང་ལ་ཆ་རྒྱུས་ཅུང་ཙམ་ཡོད་ཀྱང་མ་འགྲིག་པ་ཞིག་ཆེན་པོ་ཞིག་བྱས་སོང་བསམ་པ་ཡེ་ནས་མེད།དེ་ལས་ལྡོག་སྟེ་ཚོགས་ཟུར་ལགས་ཀྱིས་བཀའ་མོལ་ཡ་མ་ཟུང་རེ་འགའ་གསུང་བ་དྲན།ངའི་བསམ་པར་དེ་དུས་སྲིད་སྐྱོང་གི་བཀའ་མོལ་གནང་སྟངས་དེ་ཚོ་བོད་ཀྱི་སྲོལ་རྒྱུན་གྱི་ལམ་ལུགས་ནང་དུ་གསར་བ་འདྲ་ཞིག་བྱུང་བ་མིན་ནམ་སྙམ།དེ་བཞིན་འོས་བསྡུའི་སྐབས་སུ་གཞུང་གི་འཆར་གཞི་འགའ་ཞིག་ཁྱབ་སྒྲོག་བྱས་པ་དེ་ཚོ་ཁ་ཐད་པ་རྣམས་ཀྱི་སེམས་ལ་སོང་མེད་པ་བདེན།ཁྲི་ཟུར་རིན་པོ་ཆེ་བཞིན་སྒམ་ཚུགས་འཛིན་མ་ཐུབ་པ་བདེན་པ་རེེད།འོན་ཀྱང་འདི་འདྲ་ནི་ལས་ཐོག་པ་ཡིན་པའི་འོས་མི་དཀྱུས་མ་སུས་ཀྱང་བྱེད་སྲིད་པ་ཞིག་རེད།མང་གཙོའི་ལམ་ལུགས་ནང་དུ་འདི་འདྲ་བྱེད་འོས་མི་འོས་ནི་གཞི་ནས་རྩོད་གཞིར་ལུས་ཡོད་པ་ལས་བྱེད་མི་ཆོག་པར་ཐག་ཆོད་ཟིན་པའི་གནད་དོན་མ་ཞིག་རེད།དེ་ལས་ལྷག་པའི་ནོར་འཁྲུལ་ཆེན་པོ་ཞིག་མིན་པ་ཁྱེད་རྣམ་པས་ཀྱང་བསམ་ཤེས་གནང་དགོས་རེད་སྙམ།